 Mtandao wa Watetezi wa Haki za Binadamu Tanzania (THRDC), watetezi wa haki za binadamu, wana-AZAKi wametoa maombi watoa huduma za intaneti na teknolojia ya habari na mawasiliano (TEHAMA) kuhusu kulegeza gharama za huduma na bidhaa zao katika kipindi hiki cha mlipuko wa ugonjwa wa Corona (COVID-19) hapa nchini “Kwa hali ya sasa, ni dhahiri kwamba, wanafunzi, walimu, wafanyabiashara, watetezi wa haki za binadamu, wafanyakazi wa AZAKi zilizofunga ofisi zao pamoja na familia nyingi zimelazimika kukaa na kufanyia shughuli zao majumbani”. Kwa mujibu wa taarifa ya Waziri Mkuu Kassim Majaliwa, hadi kufikia jana tarehe 28 Aprili 2020, idadi ya visa vya wagonjwa wa corona nchini ni 480, huku waliopona ni 167 na waliofariki dunia wakiwa 16 na wengine wanaendelea vizuri isipokuwa wagojwa 14 ambao wapo chini ya uangalizi maalumu.